Rapport mill-Kummissjoni lill-Parlament Ewropew u lill-Kunsill dwar attivitajiet imwettqa skont il-mandat estern tal-bei fl-2008 SEG(2010)186 final /* KUMM/2010/0074 finali */





[pic] | IL-KUMMISSJONI EWROPEA | Brussel 4.3.2010 KUMM(2010)74 finali RAPPORT MILL-KUMMISSJONI LILL-PARLAMENT EWROPEW U LILL-KUNSILL DWAR ATTIVITAJIET IMWETTQA SKONT IL-MANDAT ESTERN TAL-BEI FL-2008 SEG(2010)186 final RAPPORT MILL-KUMMISSJONILILL-PARLAMENT EWROPEW U LILL-KUNSILL DWAR ATTIVITAJIET IMWETTQA SKONT IL-MANDAT ESTERN TAL-BEI FL-2008 WERREJ 1. INTRODUZZJONI 3 2. ATTIVITAJIET FINANZJARJI 4 2.1. Ħarsa ġenerali lejn il-volum ta’ finanzjament mill-BEI fir-reġjuni koperti mid-Deċiżjoni 4 2.2. Kontribuzzjoni għall-għanijijet politiċi tal-UE 5 2.3. Analiżi dettaljata skont is-settur 7 2.4. L-impatt u l-valur miżjud tal-attivitajiet tal-BEI 9 3. IL-KOOPERAZZJONI MAL-KUMMISSJONI 10 4. IL-KOOPERAZZJONI MA’ ISTITUZZJONIJIET FINANZJARJI INTERNAZZJONALI 11 INTRODUZZJONI Id-Deċiżjoni 633/2009/KE tal-Parlament Ewropew u tal-Kunsill tat-13 ta' Lulju 2009 (id-‘Deċiżjoni’), li tieħu post id-Deċiżjoni tal-Kunsill 2006/1016/KE li tagħti garanzija Komunitarja lill-Bank Ewropew tal-Investiment (BEI) kontra telf minn self u garanziji għal self għal proġetti barra mill-Komunità, tirrikjedi li l-Kummissjoni ta’ kull sena tirrapporta lill-Parlament Ewropew u lill-Kunsill dwar l-attivitajiet finanzjarji tal-BEI imwettqa taħt garanzija, abbażi tar-rapporti pprovduti annwalment mill-BEI. Ir-rapport preżenti (ir-‘Rapport’) janalizza l-attivitajiet ta’ finanzjament mill-BEI imwettqa fl-2008 ("attivitajiet taħt mandat”) kif ukoll il-kontribuzzjonijiet tal-attivitajiet ta' finanzjament tal-BEI biex jiġu ssodisfati l-għanijiet politiki esterni tal-Komunità, b'kunsiderazzjoni tal-għanijiet operattivi tal-BEI. Barra mill-Unjoni, il-Bank isellef ukoll mir-riżorsi tiegħu nnifsu u b’riskju għalih innifsu skont il-qafas tal-Artikolu 16 tal-Istatut tiegħu. Ir-Rapport jipprovdi wkoll sommarju ta’ dawn l-attivitajiet, sabiex jagħti stampa sħiħa tal-attività tal-BEI fir-reġjuni koperti mid-Deċiżjoni. Barra minn hekk, dan jirrapporta dwar il-kooperazzjoni bejn il-BEI u l-Kummissjoni, u bejn il-BEI u Istituzzjonijiet Finanzjarji Internazzjonali (IFI) u donaturi bilaterali. Id-Deċiżjoni teżiġi li sal-2010 titwettaq analiżi sostantiva ta’ nofs il-perjodu tal-mandat estern tal-BEI, taħt is-superviżjoni tal-Kumitat Permanenti ta’ Persuni Għorrief. Skont ma teżiġi wkoll id-Deċiżjoni, evalwatur estern b'kuntratt mill-Kummissjoni bħalissa qed iwettaq valutazzjoni fil-kuntest ta’ din l-analiżi ta' nofs il-perjodu. Il-Kummissjoni, billi tieħu kont tal-valutazzjoni u r-rakkomandazzjonijiet tal-Kumitat Permanenti, se tippreżenta rapport ta' nofs il-perjodu, akkumpanjat minn proposta għal emenda tad-Deċiżjoni, lill-Parlament Ewropew u l-Kunsill għal kodeċiżjoni sa mhux aktar mit-30 ta’ April 2010. L-analiżi ta' nofs il-perjodu se tipprovdi valutazzjoni aktar dettaljata tal-impatt u l-effettività tal-attivitajiet tal-BEI skont il-mandat li jistgħu jitwettqu fil-kuntest tar-rapportar annwali mill-Kummissjoni. Il-firxa tal-kooperazzjoni mal-istituzzjonijiet finanzjarji internazzjonali u d-donaturi bilaterali se tiġi valutata b'mod aktar komprensiv fl-analiżi ta' nofs il-perjodu, kif jitlob l-Artikolu 4(3) tad-Deċiżjoni. L-analiżi ta’ nofs il-perjodu hija msejsa fuq intervisti, sondaġġi, studji ta’ każijiet u missjonijiet fuq il-post li saru mill-evalwaturi esterni, il-valutazzjoni tal-BEI, u l-persuni għorrief. Il-kontenut tar-Rapport preżenti ġie adattat b'mod li ma jidduplikax il-ħidma mwettqa fl-analiżi ta' nofs il-perjodu. Ir-Rapport jivvaluta l-valur miżjud u l-kontribut tal-attivitajiet ta' finanzjament tal-BEI skont il-mandat biex jiġu ssodisfati l-għanijiet tal-politiki esterni tal-Komunità abbażi ta’ kontrolli dokumentarji. Il-kwistjoni dwar jekk attivitajiet oħra apparti dawk imwettqa mill-BEI kinux jikkontribwixxu b’mod iktar sinifikanti għall-istess għanijiet taqa’ lil hinn mill-ambitu tar-rappurtar ta' kull sena. Ir-Rapport iħares lejn il-valur miżjud tal-proġetti tal-BEI iffirmati fl-2008 skont id-Deċiżjoni kif valutata mill-BEI matul l-għażla tal-proġetti u l-proċess ta' stima. Għaldaqstant, l-informazzjoni hija relatata ma’ proġetti li għad iridu jiġu implimentati, li l-eżitu tagħha tipikament huwa kopert minn rapport ta' valutazzjoni ex-post maħruġ fuq bażi regolari mid-dipartiment tal-valutazzjonijiet tal-BEI. Informazzjoni iktar dettaljata u tabelli statistiċi dwar l-attivitajiet ta’ hawn fuq, inklużi dawk fil-livelli proġettali, settorjali, nazzjonali u reġjonali, huma pprovduti fid-Dokument dwar il-Ħidma tal-Persunal (minn hawn 'il quddiem id-"DĦP")[1]. Ir-referenzi għat-tabelli f'dan ir-rapport huma għad-DĦP, sakemm mhux speċifikat mod ieħor. ATTIVITAJIET FINANZJARJI Ħarsa ġenerali lejn il-volum ta’ finanzjament mill-BEI fir-reġjuni koperti mid-Deċiżjoni - Il-firem ta’ self totali tal-BEI fir-reġjuni koperti mid-Deċiżjoni - inklużi ż-żewġ attivitajiet skont il-mandat u l-attivitajiet b'riskju għall-BEI nnifsu - baqgħu stabbli fir-rata ta’ madwar EUR 5,5 bn fl-2007 u l-2008. Żieda ta’ 9 % skont il-mandat patta għaliha tnaqqis korrespondenti fl-attivitajiet b'riskju għall-BEI nnifsu. - It-tabella li ġejja tipprovdi ħarsa ġenerali tal-volum tal-finanzjament tal-BEI fl-2007 u l-2008 fir-reġjuni koperti mill-mandat estern. Tabella 1: Il-finanzjament tal-BEI fl-2007 u l-2008 Pajjiżi tal-operat (EUR miljun) | Attivitajiet li jaqgħu taħt il-mandat | Attivitajiet b’riskju għall-BEI innifsu (2) | Totali | Garanzija komprensiva | Kopertura ta’ riskju politiku (1) | Totali | Protezzjoni tal-Ambjent | X | X | X | X | X | Żvilupp tas-Settur Privat, SMEs | X | X | X | Żvilupp Infrastrutturali, inkluż l-estensjoni tat-TEN | X | X | X | X | Għajnuna Pre-Adeżjonali | X | Appoġġ għall-preżenza tal-UE | X | Il-firxa tal-kontribuzzjoni tal-BEI b’riżq l-għanijiet politiċi tal-UE mmirati mid-Deċiżjoni hija provduta fid-DĦP. Ta' min wieħed jinnota li l-għanijiet operattivi tal-BEI derivati mill-miri tal-politika tal-UE huma rikonoxxuti bħala miżuri xierqa għall-issodisfar tal-għanijiet tal-politika esterna tal-Komunità. Dan huwa rilevanti b’mod partikolari għall-pajjiżi Pre-Adeżjonali, fejn id-definizzjoni wiesgħa ta' 'appoġġ Pre-Adeżjonali' ġiet tradotta fi prijoritajiet ta' self mill-BEI konformi ma' dawk fi ħdan l-UE. L-appoġġ għas- sigurtà tal-enerġija u l- protezzjoni tal-ambjent huma għanijiet komuni fir-reġjuni kollha koperti mid-Deċiżjoni. L-għanijiet ta’ politika speċifika għar-reġjuni u l-attività finanzjarja korrespondenti realizzata f’kull reġjun huma dettaljati fid-DĦP. It-tabella li ġejja tipprovdi l-volumi tal-attivitajiet tal-BEI ffirmati fl-2008 skont id-Deċiżjoni b’appoġġ għall-għanijiet ta’ hawn fuq u għal komunitajiet sostenibbli. Tabella 3: L-attivitajiet tal-BEI ffirmati fl-2008 b’appoġġ għas-sigurtà tal-enerġija, il-protezzjoni tal-ambjent u l-komunitajiet sostenibbli EUR m | Is-sigurtà tal-enerġija | 403 | Il-Protezzjoni tal-Ambjent | 661 | - It-trattament tat-tibdil fil-klima | 541 | - It-tnaqqis ta' tniġġis industrijali | 55 | - L-ilma u l-ilma skartat | 65 | Komunitajiet sostenibbli (bħala referenza) | 1,389 | - Trasport pubbliku urban sostenibbli | 819 | - Ir-riġenerazzjoni u t-tiġdid urban | 300 | - L-infrastruttura urbana u l-ispazji pubbliċi | 50 | - Akkomodazzjoni soċjali | 150 | - Kura tas-saħħa | 70 | Biex tiġi aċċertata s-sigurtà tal-provvista taż-żejt, gass u elettriċità, l-investimenti tal-BEI ħeġġew id-diversità fir-rigward tal-fornituri tal-enerġija u r-rotot għat-trasportazzjoni tal-enerġija. F’dan il-kuntest, l-estensjoni tan-Netwerks tal-Enerġija Trans-Ewropej f'pajjiżi terzi hija prijorità ċara bħal ma hi r-rijabilitazzjoni tal-infrastruttura u n-netwerks eżistenti fil-pajjiżi produtturi u ta' tranżitu u l-iżvilupp ta’ oħrajn ġodda f'dawn l-istess pajjiżi. L-effiċjenza mtejba fil-qasam tal-enerġija u użu aktar qawwi tal-enerġija rinovabbli jikkontribwixxu b’mod deċiżiv lejn il-kisba ta' enerġija sostenibbli, sikura u kompetittiva, filwaqt li tonqos id-dipendenza fuq il-provvisti esterni. L-appoġġ għall-ħarsien tal-ambjent u l-komunitajiet sostenibbli twassal permezz ta’ 15-il proġett fir-reġjuni kollha koperti mid- Deċiżjoni . Dan jirrappreżenta EUR 2bn jew 51 % tas-self totali skont il-mandat u inkluda investimenti li jikkombattu l-bidla fil-klima, jtejbu l-ambjent u s-saħħa u jħeġġu l-komunitajiet sostenibbli, b'mod partikolari fil-qasam tat-trasport pubbliku urban u r-rinovament urban. B’mod aktar ġenerali, għall-proġetti kollha li jiffinanzja, il-BEI jagħti attenzjoni speċjali lill-kwistjoni tas- sostenibbiltà ambjentali , billi jikkonċentra fuq il-valutazzjoni tal-impatt ambjentali tal-investimenti proposti u l-adegwatezza tal-miżuri ta’ mitigazzjoni. B’mod partikolari, il-bidla fil-klima, il-bijodiversità u l-kunsiderazzjonijiet tal-ekosistema huma integrati fil-politiki u l-prattiki tas-self tal-BEI. Fl-2008 saret konsultazzjoni pubblika mal-partijiet interessati interni u esterni dwar ir-reviżjoni tad-Dikjarazzjoni tal-BEI dwar l-Istandards u l-Prinċipji Ambjentali u Soċjali. Kollox ma' kollox, issaħħaħ l-impenn tal-BEI lejn il-prassi tajba msejsa fuq il-prinċipji u l-istandards tal-UE, speċjalment f’dawn l-oqsma: il-bidla fil-klima, l-istandards soċjali ntrabtu b'mod iktar fid-deher mal-jeddijiet tal-bniedem, ġiet enfasizzata l-istrateġija komuni tal-BEI fost ir-reġjuni kollha tal-attività, u b'mod ġenerali ġew iċċarati ir-rekwiżiti tal-BEI. Analiżi dettaljata skont is-settur It-Tabella 4 ta’ hawn taħt tipprovdi ħarsa ġenerali tad-distribuzzjoni reġjonali u settorjali tal-attivitajiet tal-BEI skont id-Deċiżjoni fl-2008. Tabella 4: Analiżi dettaljata skont is-settur tal-attivitajiet iffirmati fl-2008 (EUR mn) Għoli | 33 (79%) | 15 (48%) | 1 (9%) | 27 (64%) | Medju | 9 (21%) | 14 (45%) | 10 (91%) | 15 (36%) | Moderat | 0 | 2 (7%) | 0 | 0 | Baxx | 0 | 0 | 0 | 0 | Totali | 42 (100%) | 31 (100%) | 11 (100%) | 42 (100%) | Skont it-tabella ta’ hawn fuq, 79 % tal-attivitajiet tal-BEI ffirmati skont il-mandat fl-2008 huma ġġudikati bħala konsistenti ferm mal-prijoritajiet u l-għanijiet tal-mandat, filwaqt li 21 % ġew immarkati bħala "medji". L-ebda proġett ma ġie mmarkat bħala “moderat” jew “baxx” fil-Pilastru 1, biex b’hekk dan jirrifletti l-analizzar mill-bidu nett tal-attivitajiet min-naħa tal-BEI. Dwar il-kwalità tal-proġetti (Pilastru 2), fil-każ tas-self għall-investiment, il-proporzjon immarkat bħala "għoli" jlaħħaq 48 % tal-proġetti; ir-rata "medja" kienet attribwita lill-45 % tal-proġetti. Żewġ proġetti ta’ investiment (6 %) ġew immarkati bħala "moderati", parzjalment minħabba p.eż. il-kapaċitajiet maniġerjali moderati tal-promotur sabiex iħaddem il-proġett. F'każijiet ta’ dan it-tip, il-BEI jimmira li jtejjeb is-sitwazzjoni permezz tal-kundizzjonijiet tas-self u għajnuna teknika. F’dak li jikkonċerna s-self intermedjat għall-SMEs, għaxar attivitajiet ġew immarkati bħala "medji" fil-Pilastru 2, filwaqt li waħda ssemmiet bħala "għolja". Id-dominanza tal-attribwizzjonijiet "medji" fl-attivitajiet intermedjati normalment tixhed il-kwalità tal-intermedjarji finanzarji. F’dak li huwa l-kontribut tal-BEI għall-proġetti (Pilastru 3), 64 % tal-proġetti ġew valutati li jibbenefikaw minn kontribut "għoli” tal-BEI, filwaqt li 36 % issejħu “medji”. Il-valutazzjoni esterna li tinsab għaddejja tal-mandat estern tal-BEI se tipprovdi analiżi dettaljata ex-post tal-impatt u l-valur miżjud tal-attivitajiet tal-BEI. IL-KOOPERAZZJONI MAL-KUMMISSJONI Id-Deċiżjoni tistieden lill-Kummissjoni u lill-BEI sabiex isaħħu l-konsistenza tal-azzjonijiet tal-BEI bil-politiki esterni tal-UE bil-ħsieb li jimmassimizzaw is-sinerġiji tal-finanzjament tal-BEI u r-riżorsi baġitarji tal-UE, l-aktar permezz ta' djalogu regolari u sistematiku u konsultazzjoni bikrija dwar il-politiki, l-istrateġija u l-proġetti ppjanati. Għal dan il-għan, il-BEI u l-Kummissjoni ddeċidew li jistabbilixxu Memorandum ta' Ftehim speċifiku li jistipula t-termini u l-kundizzjonijiet ta' din il-kooperazzjoni msaħħa. Dan ġie ffirmat fis-26 ta’ Mejju 2008. Bil-ħsieb li tissaħħaħ il-koerenza tal-appoġġ kumplessiv tal-UE fir-reġjuni koperti mill-mandat estern, il-Kummissjoni u l-BEi qed jikkooperaw attivament fi strumenti fejn il-finanzjament tal-BEI jitħallat mar-riżorsi baġitarji tal-UE, l-aktar permezz tal-Istrument għall-Assistenza Pre-Adeżjonali (IPA) u l-Istrument tal-Partenarjat u l-Viċinat Ewropew (ENPI). Għadd ta' inizjattivi ġodda stabbiliti skont dawn l-istrumenti qed jimmiraw li jsostnu l-investimenti fir-reġjuni koperti mid-Deċiżjoni, filwaqt li jsaħħu l-kooperazzjoni bejn il-Kummissjoni, il-BEI u l-IFIs l-oħrajn. Fil-Balkani tal-Punent, il-Kummissjoni, il-BEI, il-Bank Ewropew għar-Rikostruzzjoni u l-Iżvilupp (EBRD) u l-Bank għall-Iżvilupp tal-Kunsill tal-Ewropa (CEB) ħadmu flimkien mal-Istati Membri sabiex jistabbilixxu l-Qafas għall-Investiment fil-Balkani tal-Punent li jikkombina l-koordinament tal-fondi tal-għotjiet skont il-Faċilità tal-Għotjiet Konġunta b’self mill-EIB-EBRD-CEB. Is-sorsi tal-għotjiet skont din l-inizjattiva huma disponibbli permezz tal-IPA, EIB, EBRD u CEB kif ukoll permezz tal-Istati Membri. B'mod parallel, id-djalogu istituzzjonali u settorjali mal-Kummissjoni u IFI's rilevanti oħra ssaħħaħ permezz tal-Grupp Konsultattivi tal-IFI. Għall-benefiċċju tar-reġjun Mediterranju u sabiex jiżgura l-għajnuna finanzjarja provduta mill-fondi tal-BEI stess, il-BEI jamministra r-riżorsi baġitarji tal-UE għall-assistenza teknika u l-kapital ta' riskju. Barra minn hekk, ċertu self mgħażul mill-BEI jibbenefika minn sussidji fuq ir-rati tal-imgħax. Fl-2008, fil-pajjiżi tal-Mediterran saru kuntratti għal 14-il operazzjoni ta’ għajnuna teknika b'valur kumplessiv ta' EUR 16,8 mn. L-attivitajiet tal-kapital ta’ riskju ammontaw għal EUR 62 mn, li jirrappreżentaw żieda ta’ 32 % meta mqabbla mal-firem tal-2007. Fl-2008, il-Kummissjoni waqqfet il-Faċilità tal-Investiment tal-Viċinat tal-UE, li timmira li timmobilizza fondi addizzjonali għal proġetti infrastrutturali l-aktar fl-enerġija, fis-setturi tat-trasport u tal-ambjent fiż-żona kollha tal-Politika Ewropea tal-Viċinat permezz ta' provvediment ta’ appoġġ fil-forma ta' għotjiet għal operazzjonijiejt ta' self ta’ IFIs Ewropej u istituzzjonijiet bilaterali Ewropej. Il-BEI jmexxi wkoll l-NIF Trust Fund, li tiġbor fiha l-kontribuzzjonijiet mill-Istati Membri u donaturi oħra. B’appoġġ għall-Afrika t’Isfel, il-BEI assista lill-Kummissjoni fit-tfassil u l-implimentazzjoni tal-faċilitajiet ta' kapital ta’ riskju dedikati finanzjati mill-UE għall-SMEs Sud Afrikani. It-tieni Faċilità ta' Kapital ta Riskju li twaqqfet għall-ammont ta' EUR 50 mn għal perjodu ta' ħames snin qed tiġi implimentata skont l-iskeda. IL-KOOPERAZZJONI MA’ ISTITUZZJONIJIET FINANZJARJI INTERNAZZJONALI Il-BEI segwa l-kooperazzjoni tiegħu ma’ IFI’s oħrajn u istituzzjonijiet bilaterali Ewropej fl-2008 fil-qafas tal-mandat tas-self estern, kif ukoll skont il-faċilitajiet tar-riskju tiegħu nnifsu u skont il-ftehim ta’ Cotonou fil-każ tal-pajjiżi tal-AKP. Il-koordinazzjoni mal-IFIs issaħħet permezz ta' għadd ta’ azzjonijiet, inklużi l-monitoraġġ tal-attivitajiet tal-IFIs, l-analiżi tal-ftehimiet istituzzjonali bjen il-BEI u l-IFIs l-oħra, u segwiment tal-progress fil-kooperazzjoni operattiva, sabiex jiġi massimizzati s-sinerġiji bejn il-kapaċitajiet rispettivi u l-ħiliet tal-BEI u IFI’s oħra. B'mod partikolari, il-Bank ikkoopera ma IFI's oħrajn kemm permezz tal-parteċipazzjoni interistituzzjonali fl-inizjattivi u suġġetti orizzontali (bħall-ambjent, il-ġestjoni tar-riskju, l-ippjanar u l-baġit, l-affarijiet ġuridiċi, il-verifika interna, il-valutazzjoni, il-parteċipazzjoni fil-laqgħat annwali tal-IFI) u permezz ta' kooperazzjoni operattiva differenzjata skont ir-reġjun. Kif issemma fil-kapitolu 3, inkiseb b’mod partikolari livell sinifikanti ta' kooperazzjoni skont il-pjattaformi stabbiliti mill-Kummissjoni, il-BEi u IFIs oħra fil-Balkani tal-Punent u l-pajjiżi tal-Viċinat. Lista ta’ attivitajiet ikkoofinanzjati bejn il-BEI u IFIs oħra jew istituzzjonijiet biltaterali Ewropej fl-2008 hija provduta fid-DĦP. Fl-2008, is-sehem tas-self mill-BEI kkofinanzjat minn IFIs oħrajn jew permezz tal-istituzzjonijiet bilaterali Ewropej, f'dak li huwa volum, ammonta għal 55 % tal-firem totali skont id-Deċiżjoni meta mqabbel mat-42 % tal-2007. Fil-kapital ta' riskju, l-attivitajiet kofinanzjati ammontaw għal 50 % tal-firem. Fit-Turkija, il-Bank kompla bil-kooperazzjoni antika tiegħu ma IFIs oħrajn u istituzzjonijiet bilaterali Ewropej, biex irriżulta fil-kofinanzjament ta' għadd sinifikanti ta' proġetti, kemm fil-każ ta' proġetti skont il-mandat kif ukoll skont il-Faċilità Pre-Adeżjonali. F’Novembru 2008, l-EBRD beda l-attivitajiet fit-Turkija. F’dak il-kuntest, f’Jannar 2009, il-Kummissjoni, il-BEI u l-EBRD intrabtu bi ftehim li jiżgura l-koordinazzjoni bejn l-istituzzjonijiet u l-użu ottimu tar-riżorsi addizzjonali, il-ħila esperta u l-għarfien tal-pajjiż min-naħa tal-EBRD. Meta wieħed iqis il-kriżi finanzjarja, il-Kummissjoni u l-IFIs, inkluż il-BEI, żiedu l-konsultazzjoni u l-kooperazzjoni tagħhom fil-qafas tal-Pakkett tal-IPA bRispons għall-Kriżi sabiex isegwu Azzjoni KE-IFI koordinata għall-Balkani tal-Punent u t-Turkija. Fil-pajjiżi tal-Viċinat, il-kooperazzjoni operattiva intensifikat ruħha mal-IFI’s l-oħra (EBRD, CEB, il-Bank tal-Investiment Nordiku, il-Bank tal-Kummerċ u l-Iżvilupp tal-Baħar l-Iswed) u l-istituzzjonijiet bilaterali Ewropej (Agence Française de Développement (AFD), Kreditanstalt für Wiederaufbau (KfW), Oesterreichische Entwicklungsbank) fil-kuntest tal-Faċilità tal-Investiment tal-Viċinat (NIF). Proġetti konġunti ppjanati sostnuti mill-fondi tal-għotjiet tal-KE ġew stabbiliti għar-reġjun tal-Lvant u tan-Nofsinhar, bl-identifikazzjoni tal-IFI prinċipali. Fil-Viċinat tan-Nofsinhar / il-Mediterran, il-Bank kompla bil-kooperazzjoni mill-qrib mal-istituzzjonijiet bilaterali Ewropej, notevolment l-AFD u l-KfW. Barra minn hekk, il-BEI intensifika d-djalogu tiegħu mal-Bank Dinji, inklużi setturi speċifiċi bħall-enerġija, u kompla d-djalogu istituzzjonali fi ħdan il-Grupp tal-Lussemburg mal-Bank Dinji, l-IMF u l-KE. Fil-Viċinat tal-Lvant u r-Russja, il-kooperazzjoni istituzzjonali u operattiva mal-EBRD intensifikat skont il-Memorandum ta’ Ftehim tripartitiku KE-BEI-EBRD. Dan jinkludi t-tiswir ta’ pjanijiet konġunti u ftehim dwar il-politiki ta’ qafas għal kull settur eliġibbli taħt it-tmexxija tal-Kummissjoni. L-ewwel proġetti bi sħab bejn il-BEI u l-EBRD skont il-mandat 2007-2013 ġew iffirmati fl-Ukrajna u r-Repubblika tal-Moldova. Fir-reġjun tal-Ażja u l-Amerika Latina, il-Bank segwa bil-kooperazzjoni operattiva tiegħu mal-Bank tal-Iżvilupp tal-Ażja, inkluża l-identifikazzjoni tal-opportunitajiet ta’ kofinanzjament, wara l-firma ta’ Memorandum ta’ Ftehim fl-2007. Fl-2008, il-BEI ffirma wkoll stqarrija konġunta ta’ kooperazzjoni mal-Corporación Andina de Fomento (CAF). Fl-Afrika t’Isfel, il-proġett tal-BEI fis-settur tal-akkomodazzjoni soċjali kkumplimenta l-attivitajiet fl-istess settur mill-AFD u n-Netherlands Development Finance Company. Fil-qafas taż-żjara annwali tagħhom fl-istituzzjonijiet tal-UE, id-Diretturi Eżekuttivi tal-UE fi ħdan il-Bank Dinji żaru l-BEI f'Marzu 2008 u ltaqgħu mal-Kumitat Maniġerjali u mal-persunal tal-BEI. F’Ġunju 2008, il-BEI ffirma Stqarrija Konġunta dwar il-Kooperazzjoni mas-CEB li tenfasizza l-oqsma varji ta’ interess konġunt u l-mekkaniżmi ta' kooperazzjoni taż-żewġ istituzzjonijiet, b'konċentrazzjoni partikolari fuq is-setturi soċjali, l-iżvilupp urban, il-kapital uman u l-ambjent. Barra minn hekk, il-BEI ngħata l-istatus ta' osservatur fil-Bank tal-Kummerċ u l-Iżvilupp tal-Baħar l-Iswed. Ħaġa oħra ta' importanza kbira hija r-riflessjoni interna li bdiet fil-BEI dwar kif se titħeġġeġ l-implimentazzjoni tad-"dipendenza reċiproka" fost l-IFIs li jikkofinanzjaw l-istess proġett, sabiex jiġu massimizzati s-sinerġiji u l-effiċjenza għall-benefiċċju ta' min jissellef. Dan il-kunċett, fil-prinċipju, huwa appoġġat minn IFI’s ewlenin oħrajn u minn istituzzjonijiet bilaterali Ewropej u se jkompli jissawwar fil-ġejjieni, bl-ewwel programm bi prova jkun mal-AFD u l-KfW. [1] SEC(2009)[ … ] [2] L-investiment huwa meqjus taħt is-settur ta’ ‘Industrija u Servizzi’ u b’mod indirett jikkontribwixxi għall-għanijiet politiċi tal-UE ta' produzzjoni ta' enerġija sostenibbli u ta' mitigazzjoni tal-bidla fil-klima.